**ESTATUTS DE LA COOPERATIVA “EL CINQUET”**

**Article 1. NOM**

* L’empresa funcionarà amb el nom de “Cooperativa El Cinquet”
* L’equip directiu el formen:

President: Sergio Hurtado

Secretària: Lucía Herrera

Tressorer: Abel García

**Article 2. OBJECTE SOCIAL**

* La nostra empresa té com a activitat fabricar objectes artesanals i vendre’ls al mercat del poble.

**Article 3. DURADA**

* L’empresa es constitueix en Sant Boi de Llobregat el dia 13 de novembre de 2014 i acabarà a finals de curs.

**Article 4. DOMICILI**

* La nostra empresa està situada a Sant Boi de Llobregat al carrer Mossèn Pere Tarrés nº 33.

**Article 5. EL CAPITAL**

* El capital d’inversió és fixa en 100 euros. Es divideix en 20 participacions de 5 euros per cada soci/a.

**Article 6. ELS COMPTES.**

* Els informes de comptes s’han de presentar als socis cada vegada que hi hagi moviment de diners i en cadascuna de les assemblees.

**Article 7. RECUPERACIÓ DE LA INVERSIÓ**

* Un cop finalitzada la venda tots els socis podran recuperar el capital aportat inicialment.

**Article 8. UTILITZACIÓ DELS BENEFICIS**

* Amb els beneficis obtinguts els socis hem decidit destinar un 10% a una ONG i la resta dels diners el destinarem a la sortida de final de curs al Canal Olímpic.

**Article 9. ALTRES DISPOSICIONS**

* Per treballar ens organitzarem per grups de quatre. Cada grup tindrà un encarregat lingüístic i un encarregat d’ordre i feina.
* El mètode de treball serà a tres nivells: individual, petit grup i gran grup.
* Cada dues setmanes es farà una assemblea i l’equip directiu donarà comptes de l’estat econòmic.
* Tots els nens i nenes seran socis de la cooperativa des del moment que facin la seva aportació econòmica (5 euros).
* La data límit per pagar la quota de soci/sòcia és el dia 22 de desembre de 2014

**Article 10. DRETS DELS SOCIS/ES**

* Tots/es els/les socis/es tenen dret a ser escoltats en la presa de decisions.
* Les decisions es prendran per votació i tots els socis/es tindran dret a votar.
* Tots/es els/les socis/es tenen dret a recuperar el capital inicial aportat en acabar la venda.
* Quan un/a soci/a falti per un motiu justificat, els altres ens redistribuirem la seva feina de manera equitativa i mantindrà tots els drets.

**Article 11. DEURES DELS SOCIS/ES**

* Tots els/les socis/es treballaran i col·laboraran en la fabricació del producte i portaran el material necessari si cal.
* Els/les socis/es podem utilitzar els serveis del centre necessaris per a l’activitat empresarial (ordinadors, impressores, fotocopiadores…) portant el material necessari.
* El/la soci/a que no treballi adequadament i amb responsabilitat en el projecte serà sancionat de la següent manera:

1ª falta: avís.

2ª falta: es queda sense pati fins que acaba la feina.

3ª falta: perd el càrrec i no pot votar ni prendre decisions a la següent assemblea.

Sant Boi de Llobregat a 20 de novembre de 2014.

I per que així consti signem tots els/les socis/es de la cooperativa:

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |